Добри Жотев
Пътуване

chitanka.info

Споени с порива на времето

с копнеж за рай

през ад пътуваме, пътуваме.

И както в пясъчен часовник

оскъдното ни бъдеще изтича

и се превръща в минало.

И няма кой да завърти

часовника обратно…

Да, няма — милостив е Бог!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.